— 371 — 



Af de i ovenstaaende Fortegnelse opførte Arter fortjener følgende 

 nærmere at fremhæves: 



Oliogoporus ustilaginoides Bref, optræder almindeligvis som et pude- 

 formet hvidt Legeme, der efterhaanden henfalder i brune Klamydosporer 

 (Ptychogaster albus Cda.), men frembyder undertiden et svagt udviklet, 

 lidet iøjnefaldende poroidt Hymenium paa Undersiden. Kun sjælden 

 naar dette over et Par Centimeter i Udstrækning, og det maatte derfor i 

 høj Grad paakalde vor Opmærksomhed, at vi paa en raadden Kødgran- 

 Gren fandt voksende nogle Frugtlegemer med rigt udviklet Hymenium, 

 i genetisk Forbindelse med Partier af den sædvanlige Pudeform. Hy- 

 meniet var dels resupinat udbredt over Grenen, 6 X 2 — 3 cm, dels med en 

 konsolformigt fremspringende, tynd Hat, 2 — 3 X 2 — 3 cm. I denne sin 

 fulde Udvikling viser Arten sig tydeligt beslægtet med Polyporus-¥ormer 

 af Gruppen molles Fr., som af v. H ohne 1 fremhævet. 



Polyporus spumeus Fr. Denne Art, som voksede paa en Egestub, 

 er tidligere kun kendt fra et enkelt dansk Findested, nemlig en Skov i 

 Nærheden af Storehedinge. 



Marasmius lupuletorum (Weinm.) Bres. forekommer ret almindeligt 

 i Bøgeløvet, hvor den oftest danner selskabeligt optrædende Knipper — 

 ganske som Collybia confluens. Det er en karakteristisk Art, der dog ikke 

 er erkendt i vor Literatur, hvor den skjuler sig under Komplekset Maras- 

 mius »erythropus«. 



Paxillus extenuatus (Fr.) hører til de lyssporede Paxillus- Arter, der 

 af mange Forfattere opføres under Clitocybe eller henregnes til en særlig- 

 Slægt, Lepista. Det er en meget anselig Form, med en 10—20 cm bred 

 Hat, der er læderfarvet-graalig og med rødf arvet-brun lige, let løsnende 

 og ved Stokken anastomoserende Lameller. Stokken er paafaldende lav 

 og tyk, 4 — 5 cm X 3 — 4 cm, og uregelmæssigt bestøvlet med et lyst Filt. 

 Svampen forefandtes selskabeligt, mest i Ringe og Rækker, paa Naale- 

 dækket flere Steder i lavt liggende Granskov. I den her antagne Opfat- 

 telse (sensu A. Eicken) er Arten meget prægnant og let kendelig, og naar 

 Navnet ikke optræder i den danske mykologiske Literatur, er Grunden 

 dertil den, at den er skjult under den noget uklare Clibocybe gigantea 

 (Sow.). Jakob E. Lange fremstiller i den haandmalede Serie »Afbild- 

 ninger af Danmarks Agaricaceer« denne Art paa Tavle Nr. 635 B »Ældre 

 Eksemplarer af Clitocybe gigantea«, medens Nr. 636 »Lepista extenuata? 

 Fr.« er forskellig fra Arten i Ri c ken s Opfattelse. 



Cortinarius (Telamonia) microcyclus Fr. og Inocybe destricta Fr. er 

 nye for Floraen. 



C. Ferdinandsen og 0. Winge. 



